stanford-oval/wikipedia huggingface dataset:
פסיכולוגיה הומניסטית
התפתחות התחום

ניתן לאתר את שורשי הגישה ההומניסטית בפילוסופיה האקזיסטנציאליסטית (קירקגור, ניטשה, היידגר, וסארטר). כמו כן, ניתן למקמה במסגרת יחסי הכוחות בין שלוש הגישות השולטות בפסיכולוגיה: ביהביוריזם, פסיכואנליזה והומניזם. הגישה הראשונה התפתחה ממחקריו של פבלוב לגבי רפלקסים מותנים והייתה אחת מאבני היסוד של הפסיכולוגיה המודרנית, בהנהגת ג'ון ווטסון. הגישה השנייה נבעה ממחקריו בתחום הפסיכואנליזה של פרויד ומהתאוריות של אדלר, אריקסון, יונג, פרום, ואחרים. ההתמקדות בגישה זו הייתה על עומק הנפש (פסיכה) האנושית, שחייב להיות משולב עם התודעה כדי ליצור אישיות בריאה.
לקראת סוף שנות ה-50, התקיימו בדטרויט שתי פגישות בין פסיכולוגים אשר ביקשו לייסד אגודה מקצועית המוקדשת לחזון יותר הומניסטי וערכי. החזון היה ליצור תיאור שלם של משמעות הקיום האנושי תוך חקירת היבטים של הניסיון האנושי כמו אהבה, תקווה ויצירתיות. הפסיכולוגים הללו, ובכללם אברהם מאסלו עמדו במרכז יצירת גישה שלישית בפסיכולוגיה, "כוח שלישי", כפי שמאסלו כינה אותה. הפגישות הראשוניות הללו הובילו להתפתחויות אחרות, כמו פרסום של the Journal of Humanistic psychology החל מ-1961 וכן הקמת ה"אגודה לפסיכולוגיה הומניסטית" (AHP) ב-1963.
בין התאורטיקנים המרכזיים בתחום, ניתן למנות את אריך פרום בהתמודדות עם "הבדילות הקיומית" באמצעות "אמנות האהבה" ו"מנוס מחופש"; ויקטור פראנקל בהתמודדות עם "הריק הקיומי" באמצעות הלוגוס והמשמעות ("אדם מחפש משמעות"); אברהם מאסלו, אשר פיתח את "פירמידת הצרכים" וכיהן בין השאר כראש האגודה לפסיכולוגיה הומניסטית (לאחר מותו החליפה אותו שרלוטה ביהלר); קארל רוג'רס, אשר פיתח את "הטיפול הממוקד בלקוח"; ופריץ ולורה פרלס, אשר היו בין מפתחי תיאורית הגשטאלט, אשר מחשיבים התנהגות באופן הוליסטי - "השלם גדול מסכום מרכיביו". מבקרי הגשטאלט, כמו קרל פופר, טענו כי אי אפשר לראות ישויות כ"שלם".
אפיסטמולוגיה

הגישה ההומניסטית שוללת שימוש בשיטות כמותיות ללימוד ההתנהגות והחשיבה האנושית. זאת, בניגוד חריף לגישה הקוגניטיבית (המנסה ליישם שיטות מחקר "מדעיות" בלימוד הפסיכולוגיה). הגישה ההומניסטית מדגישה, מנגד, ראייה פנומנולוגית של החוויה האנושית, ומנסה להבין אנשים ואת התנהגותם באמצעות מחקר איכותי.
היבטים טיפוליים

קיימות מספר גישות לייעוץ ותרפיה בפסיכולוגיה ההומניסטית, בין היתר:
ייעוץ - הממוקד באדם - כפי שפותח על ידי קרל רוג'רס.
פסיכותרפיה: גשטאלט, פסיכותרפיה ניסיונית, פסיכודרמה, פסיכוסינתזה, לוגותרפיה.
טיפול קבוצתי.
פאקו אייסטאראן

פרנסיסקו מרטין "פאקו" אייסטאראן בארנדיאראן (בספרדית: Francisco Martín "Pako" Ayestarán Barandiarán; נולד ב-5 בפברואר 1963) הוא מאמן כדורגל ספרדי ממוצא בסקי המשמש כעוזר מאמן אסטון וילה.
קריירה

אייסטאראן לא היה כדורגלן מקצועי ואת דרכו בכדורגל החל בתחום האימון הגופני. בשנת 1996, עת שימש כמאמן הכושר באוסאסונה ששיחקה אז בליגה הספרדית השנייה, אימן את הקבוצה למשך חודשים ספורים רפאל בניטס. לאחר עזיבתו של בניטס לאקסטרמדורה עזב גם אייסטאראן את אוסאסונה והצטרף לבניטס. בשנים 2000 - 2008 שימש כעוזר המאמן בצוותו של בניטס כשזה אימן בטנריפה, ולנסיה וליברפול. כעוזרו של בניטס היה אייסטאראן שותף בין השאר לזכיות באליפות ספרד ב-2001/2002 וב-2003/2004 ובגביע אופ"א ב-2003/2004 עם ולנסיה ובזכייה בליגת האלופות עם ליברפול ב-2004/2005. בשנת 2007 עזב אייסטאראן את ליברפול ונפרד מבניטס לאחר 11 שנות עבודה משותפת, ובינואר 2008 עבר לשמש כאחראי כושר גופני בריאל סוסיאדד. בעונת 2008/2009 שימש אייסטאראן כעוזר המאמן וראש מערך האימון הגופני בבנפיקה ליסבון. ב-2009/2010 שימש באותו תפקיד בוולנסיה ובהמשך עבר לבצע את התפקיד בקבוצת אל אהלי מדובאי.
קריירה > מאמן ראשי

ב-2013 החל לשמש כמאמן ראשי בקבוצת אסטודיאנטס טקוס המקסיקנית מליגת המשנה. בעונתו הראשונה כמאמן ראשי זכה אייסטאראן עם טקוס באליפות הליגה השנייה בקלאוסורה אולם הקבוצה לא העפילה לליגה הראשונה לאחר שהפסידה בפלייאוף ההעפלה לקלוב אוניברסידד דה גוודלחרה, אלופת האפרטורה.
ב-26 באוגוסט 2014 מונה למאמן הראשי של מכבי תל אביב, לאחר עזיבתו של אוסקר גארסיה. בעונתו היחידה במכבי תל אביב זכה עם הקבוצה בשלושת התארים בתחרויות בהן השתתפה: בדצמבר 2014 זכו בגביע הטוטו לאחר שניצחו בגמר 1-2 את מכבי חיפה, ב-17 במאי 2015 זכו באליפות המדינה, וב-20 במאי 2015 זכו בגביע המדינה לאחר ניצחון 2-6 במשחק הגמר על הפועל באר שבע. ב-1 ביוני 2015 הודיע כי לא ימשיך בקבוצה לעונה נוספת.
ב-20 באוגוסט מונה פאקו למאמנה של סנטוס לגונה מליגת העל המקסיקנית. ב-20 בנובמבר התפטר מתפקידו.
בפברואר 2016 מונה לעוזרו של גארי נוויל בוולנסיה מהליגה הספרדית. ב-30 במרץ 2016 מונה לתפקיד המאמן לאחר פיטוריו של נוויל. ב-20 בספטמבר 2016 פוטר מתפקידו לאחר רצף כישלונות של הקבוצה.
ב-28 בספטמבר 2017 התמנה פאקו לתפקיד מאמן לאס פאלמס מליגת העל הספרדית. פאקו הוביל את הקבוצה בשבעה מחזורי ליגה, בהם צבר שישה הפסדים ותיקו בודד, ובעקבות הדחתה של הקבוצה גם מהגביע הספרדי, פוטר מתפקידו חודשיים בלבד לאחר מינויו.
ב-28 במאי 2018 חזר למקסיקו ומונה למאמן פצ'וקה מליגת העל המקסיקנית. ב-20 בינואר 2019 פוטר מתפקידו.
ב-10 באוגוסט 2020 מונה למאמן טונדלה הפורטוגזית. במרץ 2022 פוטר מתפקידו.
תארים > כעוזר מאמן

עליה לליגה הראשונה (1): 2000/2001
אליפות (2): 2001/2002, 2003/2004
גביע אופ"א (1): 2003/2004
ליגת האלופות (1): 2004/2005
הסופר קאפ האירופי (1): 2005/2006
גביע ה-FA ‏ (1): 2005/2006
מגן הקהילה (1): 2006/2007
גביע הליגה (1): 2008/2009
תארים > כמאמן ראשי

אליפות (1): 2014/2015
גביע המדינה (1): 2014/2015
גביע הטוטו (1): 2014/2015
הערות שוליים

↑  תומר יצחק‏, הצל: פאקו אייסטרן, המאמן החדש של מכבי תל אביב, באתר וואלה, 24 באוגוסט 2014
↑  שי ארצי, פאקו אייסטרן עוזב את מכבי ת"א, באתר ישראל היום, 2 ביוני 2015
↑  פאקו התפטר מסנטוס לגונה המקסיקנית, באתר ynet, 20 באוקטובר 2015.
↑  גארי נוויל פוטר מוולנסיה, פאקו אייסטרן יאמן עד לסיום העונה, באתר וואלה, 30 במרץ 2016
↑  שילם את מחיר הכישלון: פאקו אייסטרן פוטר מתפקידו כמאמן ולנסיה, באתר וואלה, 20 בספטמבר 2016
↑  אחרי חודשיים בלבד בתפקיד: פאקו אייסטראן פוטר מלאס פלמאס, באתר וואלה, 30 בנובמבר 2017
↑  העברות בעולם - 28.5: פאביניו עובר לליברפול, פאקו אייסטרן מצא קבוצה, באתר וואלה, 28 במאי 2018
↑  רונאלדו לוחץ על מרסלו, דרמיאן סיכם ביובה, באתר ONE‏, 20 בינואר 2019
↑  העברות בעולם, 10.8: פאקו אייסטרן מאמן טונדלה, מטוידי עובד לקבוצה של בקהאם, באתר וואלה, 10 באוגוסט 2020
פורטו גרנדה

| --- | --- |
דגל פורטו גרנדהדגל פורטו גרנדה

 מדינה:  ברזיל ברזיל
 מדינה:  אמאפה אמאפה
 ראש העיר:  אנטוניו דה סוסה פריירה   ANTONIO DE SOUSA PEREIRA
 שפה רשמית:  פורטוגזית
 תאריך ייסוד:  1992
 שטח:  4,402 קמ"ר
 גובה:  60 מטרים
 אוכלוסייה:  ‏
  ‑ בעיירה:  17,848 (2022)
 קואורדינטות:  00°42′46″N 51°24′46″W﻿ / ﻿0.71278°N 51.41278°W﻿ / 0.71278; -51.41278
 אזור זמן:  UTC -3
 http://www.portogrande.ap.gov.br/
  מפת מיקום  מפה מפורטת   (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיפורטו גרנדה(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיפורטו גרנדה(למפת אמאפה רגילה) מקאפה סנטנה לרנז'ל דו ז'ארי אויאפוקי גיאנה הצרפתית פארה האוקיינוס האטלנטי פורטו גרנדה(למפת אמאפה מוגדלת) מקאפה סנטנה לרנז'ל דו ז'ארי אויאפוקי גיאנה הצרפתית פארה האוקיינוס האטלנטי פורטו גרנדה  he tabBackground:;tabBorder:#aaa;defaultTab:0;
 
פורטו גרנדה (בפורטוגזית: Porto Grande) היא עיירה בדרום-מזרח מדינת אמאפה שבברזיל. העיירה הוקמה בשנת 1992.
פוליגנוטוס (צייר כדים)

כד בעיצוב פוליגנוטוס, 450-440 לפנה"ס, גובה 44.5 ס"מ, מוזיאון הלובר, פריז
סטמנוס (אנ')  בעיצוב פוליגנוטוס, 430-440 לפנה"ס,  המוזיאון הארכאולוגי הלאומי באתונה
פּוליגנוֹטוֹס (ביוונית עתיקה: Πολύγνωτος) היה צייר כדים ביוון העתיקה שפעל באתונה בין השנים 450-420 לפנה"ס (בקירוב). הוא רכש את השכלתו האמנותית בסדנתו של אמן המכונה צייר ילדיה של ניובה (אנ'), והתמחה בעיטור כלים גדולי ממדים.
סגנון הציור האופייני לפוליגנוטוס הוא "סגנון הדמות האדומה", כגון בכד האמפורה המתאר את תזאוס תוקף אמזונה. סביב פוליגנוטוס התקבצה קבוצה של ציירים, בהם קלֵיאופון (Kleophon), הקטור (Hector) ופּלֵיאוס (Peleus).
לפוליגנוטוס ולחוגו מיוחסים כ-700 כדים שונים.
בספרות המחקר ידועים שני ציירים נוספים בשם פוליגנוטוס, המוכרים בכינויים שנתן להם ג'ון ביזלי בטרם התגלה שמם האמיתי: הצייר של לואיס (על שם בעליו של הסקיפוס מעשה ידיו בקיימברידג'; או פוליגנוטוס ה-2) והצייר של נאוסיקה (על שם הדמות ביצירתו; או פוליגנוטוס ה-3).
הערות שוליים

↑  ראו: פוליגנוטוס וחוגו, באתר פרסאוס (באנגלית)
| --- | --- |
בקרת זהויות :  NLI: 987007430413205171  LCCN: n95015014  NTA: 070073317  SELIBR: 281516  ULAN: 500115802  VIAF: 96539987   WorldCat (עם VIAF): 96539987
פסקואלה טרצ'אנו

| --- | --- |

 לידה:  4 במאי 1956 (בן 68) נאפולי, איטליה 
 מדינה:  איטליה 
 השכלה:  אוניברסיטת נאפולי פדריקו השני 
 פרסים והוקרה
 אביר הצלב הגדול של מסדר ההצטיינות של הרפובליקה האיטלקית 
 
פסקואלה קיטו טרצ'אנו (באיטלקית: Pasquale Quito Terracciano; נולד ב-4 במאי 1956 בנאפולי) הוא דיפלומט, המכהן כשגריר איטליה בפדרציה הרוסית.
ביוגרפיה וקריירה דיפלומטית

לאחר שסיים את לימודי המשפטים באוניברסיטת נאפולי פדריקו השני, החל בקריירה משפטית ואז קריירה דיפלומטית בשנת 1981.
בשנת 1985 מונה לקונסול איטליה בריו דה ז'ניירו; מאוחר יותר, בשנים 1989–1992, שימש כמזכירו הראשון של הנציג האיטלקי בנאט"ו בבריסל. בשנים 1996–2000 היה היועץ הראשון של השגריר האיטלקי בלונדון.
בשנת 2001 מונה לסגן הרמטכ"ל של שר החוץ. בין השנים 2004–2006 כיהן כדובר שר וכן כראש שירות העיתונות והמידע של משרד החוץ בפלאציו דה פרנסינה. בשנים 2006–2010 הוא היה שגריר במדריד. לאחר מכן כשחזר לאיטליה, עבד במשך כשנה כראש לשכתו של שר החוץ.
מנובמבר 2011 ועד אפריל 2013 הוא היה יועץ דיפלומטי לראש ממשלת איטליה וכן לנציגו האישי בארגון G8 ובארגון G20. מ-1 במאי 2013 עד 29 בינואר 2018 הוא היה שגריר בלונדון, לפני שהועבר כשגריר איטליה במוסקבה, החל מ-29 בינואר 2018.
הערות שוליים

↑  Stato di servizio del dr. Terracciano in Stati di servizio del personale della carriera diplomatica al giugno 2014, pp. 410-411. Fonte: MAE
פודולסק

פודולסק (ברוסית: Подольск) היא עיר תעשייתית במחוז מוסקבה אשר ברוסיה. היא שוכנת על גדות הנהר פכרה, שהוא אחד מיובליו של נהר מוסקבה, ומרוחקת 36 קילומטרים מהבירה מוסקבה.
במקום שכן כפר בשם פודול, שקיבל זכויות עיר ב-5 באוקטובר 1781. במהלך המאה ה-19 הוא התפתח לכלל יישוב עירוני תעשייתי. ב-1971 זכתה העיר בעיטור פועלי הדגל האדום. ב-1989 הגיע מספר תושביה לשיא, ועמד על 207,800 נפשות. לאחר קריסת ברית המועצות חלה ירידה משמעותית במספר התושבים, וב-2007 מנתה העיר 179,400 נפשות, ירידה של 13.66 אחוזים מנתון השיא. מ-2007 החלה עלייה הדרגתית ומתונה בכמות האוכלוסין.
ערים תאומות וערים אחיות

אוסטריה אמשטטן, אוסטריה
מונטנגרו בר, מונטנגרו
בלארוס בוריסוב, בלארוס
מולדובה בלץ, מולדובה
פולין ורמיה-מזוריה, פולין
ארמניה ונדזור, ארמניה
גרמניה טריר-לנד, גרמניה
הרפובליקה העממית של סין הנגיאנג, חונאן, הרפובליקה העממית של סין
רוסיה אנגלס, רוסיה
בולגריה שומן, בולגריה
בולגריה קווארנה, בולגריה
צ'כיה קלאדנו, צ'כיה
צרפת סנט אואן, צרפת
מקדוניה אוחריד, מקדוניה
גאורגיה סוחומי, גאורגיה (אבחזיה)
אוקראינה צ'רנוביץ, אוקראינה
הערות שוליים

↑  http://www.webcitation.org/5nApfLKF7 מאמר על ההיסטוריה של העיר
| מחוז מוסקבה |
| --- | --- | --- |
| מרכז אדמיניסטרטיבי | קרסנוגורסק |   |
| יישובים | אודינצובו • אוזיורי • אורחובו-זויבו • איוואנטייבקה • איסטרה • אלקטרוגורסק • אלקטרוסטאל • אלקטרואוגלי • אפרילבקה • בארוויחה • בלאשיחה • ברוניצי • גוליצינו • דדובסק • דזרז'ינסקי • דמיטרוב • דולגופרודני • דומודדובו • דרזנה • דובנה • וריה • וידויה • וולוקולמסק • ווסקרסנסק • ויסוקובסק ז'וקובסקי • זראיסק • זווניגורוד • חימקי • חוטקובו • טלדום • יאחרומה • יגורייבסק • ליקינו-דוליובו • לובניה • לוסינו-פטרובסקי • לוחוביצי • ליטקארינו • ליוברצי • מוז'איסק • מיטישצ'י • נארו-פומינסק • נוגינסק • סרגייב פוסאד • סרפוחוב • סולנצ'נוגורסק • סטראיה קופאבנה • סטופינו • פאבלובסקי פוסאד • פרסווסט • פודולסק •  פריאזינו • פרוטווינו • פושקינו • פושצ'ינו • צ'רנוגולובקה • צ'כוב • קאשירה • קלין • קולומנה • קורוליוב • קוטלניקי • קרסנוארמייסק • קרסנוזאבודסק • קרסנוזנאמנסק • קובינקה • קורובסקויה • ראמנסקויה • ראוטוב • רושאל • רוזה •  שאטורה • שצ'לקובו |   |
| מושלים | אנטולי טיאג'לוב • בוריס גרומוב • סרגיי שויגו • אנדריי וורוביוב |   |
| שונות | סמל • דגל • חלוקה מנהלית • הדומה המחוזית • ממשלת המחוז • משטרת המחוז |   |
| --- | --- |
בקרת זהויות :  GND: 4469028-9  MusicBrainz: 7019d960-5ca7-4c41-9b9a-054b22ac8327  NKC: ge613928  VIAF: 236548104   WorldCat (עם VIAF): 236548104 
ערך זה הוא קצרמרבנושא יישובים ברוסיה. אתם מוזמנים לתרום לוויקיפדיה ו.
פולידוזאוריים

| פולידוזאוריים |
| --- | --- |

תקופה
יורה תיכון-קרטיקון עליון 167.7–89.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
תת־סדרה:: Tethysuchia
משפחה:: פולידוזאוריים
שם מדעי
 Pholidosauridae

שלד של סרקוסוכוס.
פולידוזאוריים (שם מדעי: Pholidosauridae) היא משפחה נכחדת של זוחלים דמויי-תנינאים אשר התקיימו במשך היורה התיכון עד לקרטיקון העליון שלפני 167 עד 89 מיליון שנה מזמננו, אף שהסוג Sabinosuchus התקיים כנראה עד להכחדת הקרטיקון לפני 66 מיליון שנה מזמננו. המאובנים שלהם נמצאו בעיקר בצפון אפריקה וכן בחלק מאירופה, אמריקה הצפונית ואמריקה הדרומית.
בני המשפחה הותאמו לחיים במים, כנראה בסביבות מים מתוקים כמו אגמים ונהרות ובהם צדו טרף ממגוון סוגים. אחדים מהם היו בעלי חוטם דק כשל גאביאל וכנראה ניזונו בעיקר מדגים.
הגדול בבני המשפחה היה מגדולי התנינאים בכלל, הסרקוסוכוס, שהגיע לאורך 9 עד 12 מטרים ומשקל של 4 עד 8 טונות, מה שהפך אותו לטורף-על.
מיון

צ'לוואן (Chalawan)
Crocodilaemus
Dakotasuchus?
אלוסוכוס (Elosuchus)?
Meridiosaurus
Oceanosuchus
Pholidosaurus
Sabinosuchus?
סרקוסוכוס (Sarcosuchus)
Terminonaris
Vectisuchus
Woodbinesuchus?
פודונג

| --- | --- |

פוטומונטז' של פודונג
 מדינה:  הרפובליקה העממית של סין הרפובליקה העממית של סין
 מחוז עירוני:  שאנגחאי
 תאריך ייסוד:  1993 
 שטח:  1,698 קמ"ר
 אוכלוסייה:  ‏
  ‑ ברובע:  5,681,512 (2020)
  ‑ צפיפות:  3,346 נפש לקמ"ר (2020)
 קואורדינטות:  31°13′23″N 121°32′23″E﻿ / ﻿31.223055555556°N 121.53972222222°E﻿ / 31.223055555556; 121.53972222222 
 אזור זמן:  UTC +8
 http://pudong.gov.cn
  מפת מיקום  מפה מפורטת   (למפת שאנגחאי מוגדלת) פודונג(למפת שאנגחאי רגילה) פודונג    מיקום פודונג בשאנגחאי tabBackground:;tabBorder:#aaa;defaultTab:0;
 
פּוּדוֹנְג (בסינית מפושטת: 浦东; בסינית מסורתית: 浦東; בפין-יין: Pǔdōng; "מילולית: ממזרח לנהר פו") הוא רובע במזרח העיר שאנגחאי שבמזרח הרפובליקה העממית של סין. הרובע ממוקם לאורך גדתו המזרחית של הנהר חואנגפו (אנ'), מול המרכז ההיסטורי של העיר – הבונד, ברובע פושי (אנ'). האזור התפתח במהירות רבה, והפך מאזור חקלאי למרכז העסקים המרכזי בעיר בתוך עשורים בודדים.
כיום, ברובע נמצאים המרכז הפיננסי העולמי בשאנגחאי, בניין ג'ין מאו, בורסת שנגחאי, מגדל שאנגחאי המרכזי ומגדל פנינת המזרח יחד עם מרכזי עסקים רבים נוספים.
גלריה

פודונג מהבונד
נוף פנורמי בפודונג (מכיוון מזרח)
בניין ג'ין מאו
קו הרקיע של שאנגחאי מעל נהר החואנגפו
Lujiazui Finance and Trade Zone, Pudong
פודונג בלילה (סרטון)
פודונג בלילה
נהר חואנג-פו בלילה.
נוף של פודונג בעת לילה
נוף של מגדל פנינת המזרח
ספינה מול מגדל פנינת המזרח
מגדל פנינת המזרח
לוג'יאדזווי בלילה
לוג'יאדזווי בלילה
הערות שוליים

↑  China: Shànghăi (Districts) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007471629705171  LCCN: n2002021655  NKC: ge601452  VIAF: 290553674   WorldCat (עם VIAF): 290553674
פליפר זירו

פליפר זירו
פליפר זירו (באנגלית: Flipper Zero) הוא מכשיר רב-תכליתי נייד דמוי טמגוצ'י שפותח לאינטראקציה עם מערכות בקרת גישה. ההתקן מסוגל לקרוא, להעתיק ולחקות תגי תדר רדיו (RFID), שלטי רדיו, iButton ומקשי גישה דיגיטליים, יחד עם ממשק GPIO. הוא הוכרז לראשונה באוגוסט 2020 באמצעות קמפיין מימון ההמונים קיקסטארטר, שגייס 4.8M דולר. הראשונים נמסרו לתומכים 18 חודשים לאחר השלמת קמפיין מימון ההמונים. ממשק המשתמש של המכשיר מגלם חיית מחמד וירטואלית של דולפין פיקסל-ארט. האינטראקציה עם חיית המחמד הווירטואלית היא מכניקת המשחק המרכזית של המכשיר. השימוש בפונקציות המכשיר מגדיר את המראה והרגשות של חיית המחמד.
רקע

פליפר זירו מיועד לאינטראקציה עם סוגים שונים של מערכות בקרת גישה, פרוטוקולי רדיו, RFID, תקשורת שדה קרוב (NFC) ואותות אינפרא אדום. כדי להפעיל את המכשיר, אין צורך במחשב או בסמארטפון - ניתן לשלוט בו באמצעות D-pad בעל 5 מצבים ולחצן חזרה נפרד. לפליפר זירו יש מסך LCD כתום מונוכרומטי עם תאורה אחורית ברזולוציה של 128x64 פיקסלים. לחיבור עם מודולים חיצוניים, להתקן יש חורי קלט/פלט לשימוש כללי (GPIO) בצד העליון. נתוני משתמש ועדכוני קושחה מאוחסנים בכרטיס Micro SD. פעולות מסוימות, כגון עדכון קושחה או נתוני משתמש, דורשות חיבור למחשב או לטלפון חכם שבו מותקנת תוכנת המפתח.
מפרט טכני

הסכמות האלקטרוניות והקושחה של פרויקט Flipper Zero הן קוד פתוח תחת הרישיון הציבורי הכללי של גנו. יחד עם זאת, המכשיר אינו מתאים לקטגוריית חומרת הקוד הפתוח מכיוון שהמעגלים המודפסים אינם בעלי קוד פתוח, מה שאינו מאפשר לחובבים ליצור עותקים משלהם של המכשיר ללא ידע בסיסי בהנדסת חשמל.
מפרט טכני > חומרה

פליפר זירו מבוסס על מיקרו-בקר STM32WB55 בעל ליבה כפולה של ארכיטקטורת ARM, הכולל 256 Kb של זיכרון RAM ו-1 MB של אחסון Flash. הליבה הראשונה היא 64 MHz Cortex-M4 מפעיל הקושחה הראשית. הליבה השנייה היא 32 MHz Cortex-M0 מפעילה קושחה קניינית STMicroelectronics המיישמת פרוטוקול Bluetooth Low Energy. עבור שידור וקליטה של רדיו בתחום תדרי רדיו של 300-900 מגה-הרץ, נעשה שימוש בשבב CC1101 של טקסס אינסטרומנטס, התומך באפנון מקשי הזזת משרעת (ASK) ומפתחות הזזת תדר (FSK). שלא כמו רדיו המוגדר על-ידי תוכנה, שבב CC1101 אינו יכול ללכוד אותות רדיו גולמיים. מגבלה זו מחייבת את המשתמש להגדיר מראש את פרמטרי האפנון לפני קבלת אות רדיו, אחרת האות יתקבל באופן שגוי.
מפרט טכני > קושחה

קושחת פליפר זירו מבוססת על מערכת ההפעלה FreeRTOS, עם הפשטת תוכנה משלה מעל שכבת החומרה. הקושחה כתובה בעיקר בשפת התכנות C, עם שימוש מזדמן ב- C++ במודולים של צד שלישי. המערכת משתמשת בריבוי משימות בשילוב עם ארכיטקטורה מונחית אירועים כדי לארגן את האינטראקציה של יישומים ושירותים המבוצעים במרחב כתובות יחיד ומתקשרים באמצעות מערכת של תורים ואירועים. ניתן להפעיל את המערכת הן מזיכרון גישה אקראית (RAM) והן מזיכרון לקריאה בלבד (ROM). ביצוע מ- RAM משמש כדי לספק עדכוני קושחה דרך האוויר (OTA).
הקושחה מורכבת מהרכיבים הבאים:
FuriCore – מספק ממשק תוכנה לאינטראקציה עם המתזמן וריבוי הליכי משנה. FuriCore מופשט ומרחיב את הפונקציונליות של מתזמן FreeRTOS ומוסיף פרימיטיבים נוספים במערכת.
FuriHal – מספק ממשק תוכנה לאינטראקציה עם חומרה.
שירותים ויישומים – הפונקציונליות העיקרית של המכשיר. תת-GHz, אינפרא אדום, RFID, NFC וכו 'הם יישומים לאינטראקציה עם המשתמש. ממשק משתמש גרפי (GUI), ממשק שורת פקודה (CLI), הודעה, אחסון וכו' הם ממשקי תוכנה נוספים לפיתוח יישומים.
קבוצה של ספריות ומנהלי התקנים - מכסה פרוטוקולי תקשורת שונים, מנהלי התקנים, מנהלי התקנים של מערכת קבצים וכלי פיתוח.
נתוני המשתמש והמערכת מאוחסנים בזיכרון הבזק מובנה, המבוסס על ספריית LittleFS. אינטראקציה עם מערכת הקבצים בכרטיס SD מיושמת באמצעות ספריית FatFs.
מערכת הבנייה מבוססת על הכלי SCons עם כלים נוספים שנכתבו בפייתון. לצורך הידור, המערכת משתמשת בצרור כלים פתוח משלה המבוסס על אוסף המהדרים של גנו.
יישומים

גרסה של משחק הווידאו Doom הועברה לפליפר זירו
הערות שוליים

↑  Flipper Zero turns hacking into a Tamagotchi-style game, Engadget (באנגלית אמריקאית)
פהרניק
השם

"פהרניק" הוא מונח המורכב מן המילה pahar - "פּאהאר" שמשמעותה בשפה הרומנית היא "כוס" ושמקורה בהונגרית pohár (פוהאר = כוס) או אולי מסרבית-קרואטית pehar (פחאר= כוס, גביע) ) ומן הסיומת הסלאבית "nik" (-ניק) . ברומנית של ימי הביניים נהגתה המילה "פֶהַרנִיק păharnic (בכתב קירילי רומני: Пъхарникȣ). עדיין המיטרופוליט אנטים האיברי במאה ה-18 השתמש בצורה הזאת.
המונח בצורת Пєхарник (פחרניק) היה קיים בשפה הסלבונית שהייתה בימי הביניים בשימוש בכנסיות האורתודוקסיות בנסיכויות מולדובה ובוולאכיה. המלומד הרומני ממולדובה, דימיטריה קנטמיר סבר שתואר זה הועתק מהאצולה הסרבית שבעצמה שאלה אותו מהאצולה הביזנטית או ההונגרית. לפי חוקר תולדות המשפטים איוואן ביליארסקי המונח ברומנית ובסרבית קשור לתפקיד "פינקרנס" מהחצר הביזנטית.
הקמת התפקיד

בוואלכיה מוזכר התפקיד לראשונה בשנת 1392 בימי השליט מירצ'ה הזקן (1418-1386). הפהרניק היה חבר במועצת הבויארים כשהוא נמצא במקום הרביעי או החמישי בהייררכיה, אחרי הבאן, הוורניק, הלוגופט ולפעמים הספטאר.
בנסיכות מולדובה מוזכר התפקיד לראשונה בשנת 1408 בימי השליט אלכסנדרו הטוב (1432-1400) והוא ממוקם במקום השני בין אצילי החצר אחרי הספטאר.
להבדיל מהבאן והלוגופט שתפקידם נחשב ל"מנהלי" או "ציבורי" ותפקידים שנחשבו צבאיים - כמו לוגופט ושוב באן, הפהרניקנמנה עם קטגוריה שלישית של תפקידים שנחשבו "תפקידי חצר" (de curte) לצד הקלוצ'ר, הז'יטניצ'ר, המדלניצ'ר, הפיטאר, הפוסטלניק, הסלוג'ר והסטולניק
במולדובה במאה ה-15 מינו פהרניק מיוחד בשרות אשת השליט.
במולדובה פיקח הפהרניק ישירות על הסטארוסטה של קוטנאר, שייצר את היין המתוק של קוטנאר, שנודע כיין הטוב באזור, כמו כן פיקח על הכרמים והיקבים של דיאלו מורי, חרלאו, הוש וטרגו טרוטוש. אחרי שנת 1482 גם הכרמים בפאנצ'ו באזור פוטנה, בגבול בין מולדובה וולאכיה, היו בפיקוחו של הפהרניק. בססביבות שנת 1700, הפהרניק הגדול (ול-פהרניק) עמד מתוקף תפקידו בראש תעשיית היין של אזור פוטנה, בעוד שעוזרו פיקח רק על הכרמים של הוש. בוולאכיה, לפי נ. סטויצ'סקו, פיקח הפהרניק במידה זו או אחרת על הכרמים והיקבים של גבעות בוזאו (דיאלורילה בוזאולוי), לא רחוק מהגבול עם האזור פוטנה בנסיכות מולדובה.
הפהרניק היה גם גובה מיסים מכל יצרני היין והיה זוכה מהם לאתנן מיוחד בתאריך 14 בספטמבר (חג הצלב). במולדובה גבו את מס היין - מען "מעשר" שכונה "וינריץ'"(vinărici) בוולאכיה הוינריץ' כלל 1000 חביות יין שנאספו ביקבים של אזור ארג'ש (שטפנשט, טופולובן) ואזור ולצ'ה (דרגשאן). מס אחר שכונה "פהרניצ'יה" (păhărnicie) נגבה מיצרני יין פרטיים, למשל בבוקרשט. במאה ה-18בוולאכיה גבה הפהרניק מס יין שנקרא קמינריט (căminărit)
חיילי הפהרניק - פהרניצ'יי

לפהרניק הייתה כפופה יחידה צבאית פרטית שחייליה נקראו "פהרניצ'יי" (ביחיד: פהרניצ'ל) . בהתחלה הם היו בנים של בויארים. הפהרניצ'ל הראשון הידוע היה במולדובה פאן אורקה (Ureche) (דצמבר 1437). הוא היה קודם לכן פהרניק של השליט איליאש ואחר כך מונה כוורניק. בשנת 1438.
בוולאכיה של המאה ה-15 התפקידים "באן" ו"פהרניק" נקשרו במיוחד למשפחת קראיובשט שמייסדה, בארבו קראיובסקו הוזכר לראשונה בשנת 1431 כפהרניק של השליט אלכסנדרו אלדיה וישב במועצת הבויארים. בעימות בין שושלות דנשט ודרקולשט היו הקראיובשט במחנה של הראשונים.
הפהרניק בוולאכיה עמד בראש צבא הפהרניצ'יי ששימשו במשימות צבאיות ושל גביית מיסים. במולדובה הפהרניצ'יי היו עדיין בעלי אחוזות.
לקריאה נוספת

Mihai Țipău Domnii fanarioți în Țările Române - mică enciclopedie Editura Omonia, București 2008
1982 Pompiliu Eliade Influența franceză asupra spiritului în România - Originile" Editura Univers, București
(תרגום מצרפתית)
Constantin Rezachevici Dicționar istoric. Marile dregătorii ale Moldovei și Țării Românești", Magazin Istoric, January 1971, pp. 22–25,
(קונסטנטין רזאקביץ' - הדרגטורים הגדולים של מולדובה וולאכיה", ב"מגזין איסטוריק" ינואר 1971 עמ' 22–25
Ivan Biliarsky, Word and Power in Mediaeval Bulgaria. Leiden: Brill Publishers, 2011. ISBN 978-90-04-19145-7
Lucian Constantin Palade, "Relațiile Drăculeștilor cu boierimea în veacul al XV-lea", in Argesis. Studii și Comunicări. Seria Istorie, Vol. XVIII, 2009, pp. 143–149.
הערות שוליים

1 2 3 4 5  M.Țipău 2008 עמ' 204
↑  P.Eliade 1982 עמ' 58
↑  1971 Rezachevici עמ' 24-22
↑  1971 Rezachevici עמ' 24
↑  Palade עמ' 144
פול-ז'וסה אמפוקו

פול-ז'וסה אמפוקו אבונג (בצרפתית: Paul-Jose M'Poku Ebunge; נולד ב-19 באפריל 1992 בקינשאסה, זאיר) הוא כדורגלן קונגולזי המחזיק באזרחות בלגית ומשחק בעמדת הקשר באינצ'און יונייטד.
קריירת מועדונים

אמפוקו נולד בזאיר ועבר לבלגיה עוד כשהיה ילד. בזמן הוא הצטרף לקבוצת הפרמייר ליג טוטנהאם הוטספר ביוני 2008, הוא שיחק בשורות סטנדרד לייז'. אמפוקו ייצג את טוטנהאם בליגה האקדמאית של הפרמייר ליג והרבה לכבוש שערים.
בסוף ספטמבר 2014 אמפוקו עבר לחודש השאלה ללייטון אוריינט. הוא ערך את הופעת הבכורה שלו נגד וולסול. לאחר שהרשים את מנג'ר הקבוצה, ראסל סלייד, הוארכה תקופת ההשאלה שלו בקבוצה עד ל-8 בינואר 2011. הוא כבש את שער הבכורה שלו במדי אוריינט ב-7 בדצמבר במשחק במסגרת הגביע נדרויילסדן. חוזהו הוארך עד סוף העונה. בסך הכל אמפוקו ערך 35 הופעות וכבש שני שערים בכל המסגרות בשורות אוריינט.
ביולי 2011 חזר אמפוקו לסטנדרד לייז'. אמפוקו כבש את שערו הראשון במדי הקבוצה ב-23 בנובמבר 2012 בניצחון 0–3 נגד לירסה.
ב-1 בפברואר 2015 עבר אמפוקו בהשאלה עד סוף העונה לקליארי.
נבחרת קונגו

אמפוקו ייצג את הנבחרות הצעירות של בלגיה, אולם החליט לייצג את נבחרתה הבוגרת של מולדתו קונגו, שם רשם שער במשחק הבכורה שלו בנבחרת נגד עיראק.
פטריק סנדרס

| --- | --- |
פטריק סנדרס, 2022
פטריק סנדרס, 2022
 לידה:  6 באפריל 1966 (בן 58) טידוורת', וילטשייר
 מדינה:  הממלכה המאוחדת 
 השתייכות:  הצבא הבריטי הצבא הבריטי
 תקופת הפעילות:  מ-1986
 דרגה:   גנרל
 תפקידים בשירות
 מפקד הדיוויזיה השלישית מפקד צבא היבשה מפקד הפיקוד האסטרטגי ראש המטה הכללי
 פעולות ומבצעים
 לחימה בצפון אירלנד מלחמת קוסובו מלחמת אפגניסטן מלחמת עיראק
 עיטורים
  מפקד במסדר האימפריה הבריטית   אביר מפקד במסדר האמבט   אות השירות המצוין
 
סר פטריק ניקולס יארדלי מונרד סנדרס (באנגלית: Patrick Nicholas Yardley Monrad Sanders; נולד ב-6 באפריל 1966) הוא גנרל בצבא הבריטי אשר כיהן כראש המטה הכללי בין יוני 2022 ליוני 2024.